חצוצרת התהילה
חיי עברו בצד הפארק הציבורי; מין פילוסוף כפרי הוגה בטבורי; ולא נתתי גרוש בעד שום שם דגול; על זר דפנה פשוט נמנמתי כמו חתול; אך כל היועצים אומרים שיש תועלת; למסור דין וחשבון לאיש מהמכולת; שאם אנ'לא מוכן להשתכח כמו מת; אז נא להוציא מיד סודות אל הבנקט; כן יש לה; יש לה פה גדול; לחצוצרת התהילה.; בחוסר כל בושה הכי אלמנטרית; בשביל התהילה הכל-כך פופולרית; אני צריך לומר ועם קצת הגזמה; את מי אני חורש בעמק הזימה; אם אפרסם שמות של אלמנות של קש; מיד יאמרו בעיר שהן זונות ממש; וכמה ידידים יראו בי מין פרעוש; וכמה כדורים יכניסו לי בראש; כן יש לה; יש לה פה גדול; לחצוצרת התהילה.; אישה מכובדה שלי תמיד מרשה; להשתולל כמו קוף בחדר משכבה; נתנה לי מתנה עלי ספת קטיפה; סיעה של טפילים תוצרת מגיפה; אז רק בשביל לכלוך, אז רק בשביל סקנדל; מותר לי להכתים את שמה המהולל; לצעוק עלי גגות: "הקשיבו ברנשים; לגברת דה פלוני יש גם מנדבושים"; כן יש לה; יש לה פה גדול; לחצוצרת התהילה.; עם מי לעזאזל צריך סוף סוף לשכב; בכדי שמישהו יזכיר אותך בכתב; האם חובה לתפוס כוככבת סופר סטאר; שבחיקי תתפוס מקום של כלי מיתר; בכדי לתת לעם גירוי יקר חינם; מי כבר תגיש לי פעם תחת מפורסם; ומי תרשה לי בעירום ובעריה; שאטפס אצלה בהר המוריה; כן יש לה; יש לה פה גדול; לחצוצרת התהילה.; סקרנו פה שורה של מתכונים שונים; שמבטיחים פרסום בכל העיתונים; אם תשאלו אותי הכל קליפה של בוטן; אני ממשיך לשיר ולגרד בבטן; אם הקהל ירצה אשיר כמו משוגע; אם לא ירצה אני אשים במגירה; ולא אתן אף גרוש בעד שום שם דגול; על זר דפנה פשוט אנום כמו חתול; כן יש לה; יש לה פה גדול; לחצוצרת התהילה.; 